pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บขส. เปิดจองตั๋วโดยสารล่วงหน้า 7 วัน ภาคเหนือ-อิสาน รวม 15 เส้นทาง ผ่านระบบออนไลน์ เริ่มจองได้แล้ว ตั้งแต่วันที่ 1 มิถุนายน 2563 เป็นต้นไป [กระทรวงคมนาคม]
วันอังคารที่ 2 มิถุนายน 2563
บขส. เปิดจองตั๋วโดยสารล่วงหน้า 7 วัน ภาคเหนือ-อิสาน รวม 15 เส้นทาง ผ่านระบบออนไลน์ เริ่มจองได้แล้ว ตั้งแต่วันที่ 1 มิถุนายน 2563 เป็นต้นไป [กระทรวงคมนาคม]
บขส. เปิดจองตั๋วโดยสารล่วงหน้า 7 วัน ภาคเหนือ-อิสาน รวม 15 เส้นทาง ผ่านระบบออนไลน์ เริ่มจองได้แล้ว ตั้งแต่วันที่ 1 มิถุนายน 2563 เป็นต้นไป
บริษัท ขนส่ง จํากัด (บขส.) แจ้งว่า บขส. พร้อมให้ผู้โดยสารที่มีความประสงค์จะเดินทางด้วยรถโดยสารสาธารณะ ในเส้นทางภาคเหนือ จํานวน 7 เส้นทาง ประกอบด้วย เส้นทางกรุงเทพฯ–เชียงใหม่, กรุงเทพฯ–เชียงราย, กรุงเทพฯ–อุตรดิตถ์, กรุงเทพฯ–สวรรคโลก, กรุงเทพฯ–แม่สอด, กรุงเทพฯ–หล่มสัก, กรุงเทพฯ–คลองลาน และเส้นทางภาคตะวันออกเฉียงเหนือและภาคตะวันออก จํานวน 8 เส้นทาง ประกอบด้วย เส้นทางกรุงเทพฯ–หนองบัวลําภู, กรุงเทพฯ–สกลนคร, กรุงเทพฯ–เชียงคาน, กรุงเทพฯ–สุรินทร์, กรุงเทพฯ–บุรีรัมย์, กรุงเทพฯ–กันทรลักษ์-อุบลราชธานี, กรุงเทพฯ–ศรีสะเกษ, กรุงเทพฯ–รัตนบุรี สามารถจองตั๋วโดยสารล่วงหน้า 7 วัน ผ่านระบบออนไลน์ตั้งแต่วันที่ 1 มิถุนายน 2563 โดยมีเงื่อนไขการจองตั๋ว ดังนี้
1. ผู้โดยสาร สามารถจองตั๋วล่วงหน้าได้ 7 วัน ในเส้นทางที่บริษัทฯ กําหนด
2. สงวนสิทธิ์การจองตั๋วและเดินทางให้เฉพาะผู้โดยสารคนไทยเท่านั้น กรณีตรวจพบว่าผู้เดินทางเป็นชาวต่างชาติ บริษัทฯ จะไม่อนุญาตให้เดินทางโดยเด็ดขาด (ตามประกาศ พ.ร.ก.ฉุกเฉิน) และขอสงวนสิทธิ์ไม่คืน
ค่าโดยสาร หรือเลื่อนการเดินทางทุกกรณี
3. ห้ามผู้โดยสารลงจากรถระหว่างทาง หรือในสถานที่ ซึ่งมิใช่ที่หยุดหรือจอด ตามที่กรมการขนส่งทางบกกําหนดไว้ โดยรถโดยสารจะจอดรับ-ส่ง ตามจุดที่กําหนดไว้เท่านั้น
4. ผู้โดยสารที่เดินทางข้ามเขตพื้นที่จังหวัด ต้องปฏิบัติตามมาตรการป้องกันโรคตามที่จังหวัดหรือคณะกรรมการโรคติดต่อจังหวัดกําหนดอย่างเคร่งครัด และต้อง Scan QR Code จากเว็บไซต์ www.ไทยชนะ .com
เพื่อ Check in /Check out หรือกรอกข้อมูลคําถามสุขภาพตามแบบ ต.8-คค ที่ระบุจุดเดินทางที่ออกและจุดหมายปลายทางที่เป็นประโยชน์ต่อการควบคุมโรคติดต่อ
5.จองตั๋วได้ที่ เว็บไซต์ บขส. www.transport.co.th หรือตัวแทนจําหน่ายตั๋ว www.busticket.in.th , www.pns-allthai.com , www.thaiticketmajor.com และเคาน์เตอร์เซอร์วิส 7-Eleven
ทั้งนี้ บขส. คํานึงถึงความปลอดภัยและสุขอนามัยของผู้โดยสารพนักงาน และมีการดําเนินมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างต่อเนื่อง ตามมาตรฐานที่กระทรวงสาธารณสุขและกระทรวงคมนาคมกําหนด เช่น จัดทํามาตรการเว้นระยะห่าง Social Distancing อย่างเคร่งครัด โดยเว้นระยะนั่งหรือยืนห่างกัน อย่างน้อย 1 เมตร หากผู้โดยสารครบตามจํานวนที่กําหนด จะไม่รับผู้โดยสารรายใหม่เพิ่มโดยเด็ดขาด งดให้บริการอาหารเครื่องดื่มบนรถโดยสาร และไม่อนุญาตให้นําอาหารและเครื่องดื่มมารับประทานบนรถโดยสาร โดยจะให้รับประทานอาหารเฉพาะที่จุดพักรถเท่านั้น เพื่อป้องกันการติดต่อสัมผัส ป้องกันการแพร่ระบาดของโรคติดเชื้อโควิด-19 นอกจากนี้พนักงานประจํารถ พนักงานประจําสถานี และผู้ใช้บริการ ต้องสวมหน้ากากอนามัยตลอดเวลา เมื่อเข้าใช้บริการภายในสถานีขนส่ง และต้องผ่านการคัดกรองผู้โดยสาร หากพบผู้ที่มีอุณหภูมิร่างกายสูงเกินกว่า 37.5 องศาเซลเซียส ห้ามเดินทางโดยเด็ดขาด
สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง , ติดตามข้อมูลข่าวสารได้ที่เว็บไซต์ www.transport.co.th, Facebook Fanpage : บขส. และ Line@บขส.
กองสื่อสารองค์กรและการตลาด
สํานักอํานวยการ
บริษัท ขนส่ง จํากัด
รัฐบาลไทย-ข่าวทำเนียบรัฐบาล-อาเซียน-เกาหลีพร้อมสนับสนุนภาคเอกชน เพื่อเสริมสร้างความเชื่อมโยงอย่างไร้รอยต่อ (การประชุม ASEAN-ROK CEO Summit)
วันจันทร์ที่ 25 พฤศจิกายน 2562
อาเซียน-เกาหลีพร้อมสนับสนุนภาคเอกชน เพื่อเสริมสร้างความเชื่อมโยงอย่างไร้รอยต่อ (การประชุม ASEAN-ROK CEO Summit)
อาเซียน-เกาหลีพร้อมสนับสนุนภาคเอกชน เพื่อเสริมสร้างความเชื่อมโยงอย่างไร้รอยต่อ (การประชุม ASEAN-ROK CEO Summit)
วันนี้ (25 พฤศจิกายน 2562) เวลา 10.30 น. (ตามเวลาท้องถิ่นนครปูซาน) ณ อาคารนิทรรศการ 2 ศูนย์การประชุมและนิทรรศการนครปูซาน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมพิธีเปิดและกล่าวถ้อยแถลงแสดงความยินดีในการประชุมสุดยอดผู้นําภาคธุรกิจอาเซียน-สาธารณรัฐเกาหลี (ASEAN-ROK CEO Summit) สรุปสาระสําคัญดังนี้
การประชุม ASEAN-ROK CEO Summit เป็นเวทีสําคัญให้ผู้นํา และภาคเอกชนอาเซียนและสาธารณรัฐเกาหลีหารือเกี่ยวกับประเด็นเศรษฐกิจโลกที่สําคัญ เพื่อส่งเสริมความร่วมมือทางธุรกิจในภูมิภาค โดยมีผู้นําอาเซียน ประธานาธิบดีสาธารณรัฐเกาหลี ผู้แทนภาคธุรกิจสําคัญ อาทิ ประธานสภาหอการค้าและอุตสาหกรรมฟิลิปปินส์ เวียดนาม อินโดนีเซีย และเมียนมา ฯลฯ โดยมีนายไพรัช บูรพชัยศรี รองประธานหอการค้า เข้าร่วมในฐานะผู้แทนไทย
ไทย ในฐานะประธานอาเซียน ให้ความสําคัญกับการสร้างความเชื่อมโยงอย่างไร้รอยต่อ การส่งเสริมความยั่งยืนในทุกมิติ โดยสาธารณรัฐเกาหลีถือเป็นหนึ่งในคู่เจรจาสําคัญของอาเซียน การอํานวยความสะดวกทางการค้าเป็นสิ่งที่อาเซียนไม่เคยมองข้ามและให้ความสําคัญ ซึ่งในอนาคตสามารถขยายความเชื่อมโยงไปยังประเทศคู่เจรจาได้ โดยอาเซียนพร้อมสนับสนุนการสร้างความเชื่อมโยงทางการค้าดิจิทัล รวมทั้งผลักดันให้เกิดความเชื่อมโยงภายในภูมิภาคผ่านการลดอุปสรรคทางการค้า
นอกจากนี้ ไทยยังให้ความสําคัญกับการบรรลุความตกลงหุ้นส่วนทางเศรษฐกิจระดับภูมิภาค (RCEP) ซึ่งจะเอื้อประโยชน์ให้กับภาคธุรกิจ เกิดการพัฒนาร่วมกันอย่างยั่งยืน
อาเซียนตระหนักดีถึงความสําคัญของการมีส่วนร่วมของภาคเอกชน ที่ถือเป็นฟันเฟืองหลักในการขับเคลื่อนเศรษฐกิจ โดยอาเซียนเห็นพ้องให้มีการร่วมมือกันระหว่างภาครัฐและภาคเอกชนอย่างใกล้ชิดตามที่ระบุในแผนปฏิบัติการ ภาคเอกชนอาเซียนได้วางเป้าหมายการพัฒนา ดังนี้
หนึ่ง การพัฒนาแรงงานทักษะฝีมือ เพื่อรองรับการเปลี่ยนแปลงทางดิจิทัลและเทคโนโลยี
สอง การเสริมสร้างสภาพแวดล้อมทางดิจิทัล ผ่านการพัฒนาโครงสร้างพื้นฐานทางดิจิทัล และการสร้างความเชื่อมโยงทางดิจิทัลในอาเซียน
สาม ความร่วมมือทางด้านวัฒนธรรม
สี่ การส่งเสริมกลไกความร่วมมือทางการค้า โดยเฉพาะความร่วมมือภาคเอกชน
ภาครัฐสนับสนุนให้ภาคเอกชนใช้สิทธิประโยชน์ภายใต้กรอบ FTA อาเซียน-เกาหลี โดยเฉพาะความร่วมมือด้านเศรษฐกิจ ที่สาธารณรัฐเกาหลีมีความโดดเด่น อาทิ ด้านเทคโนโลยีและนวัตกรรม ที่อาเซียนสามารถแลกเปลี่ยนเรียนรู้ รวมถึงการอํานวยความสะดวกทางการค้า เพื่อให้เกิดประโยชน์ร่วมกันทั้งสองฝ่าย
รัฐบาลไทย-ข่าวทำเนียบรัฐบาล-หมวกนิรภัยป้องกันโควิด-19 ได้อย่างไร ??
วันพฤหัสบดีที่ 7 พฤษภาคม 2563
หมวกนิรภัยป้องกันโควิด-19 ได้อย่างไร ??
หมวกนิรภัยป้องกันโควิด-19 อย่างไรบ้างนะ
การสวมหมวกนิรภัยสามารถลดความเสี่ยงที่จะติดเชื้อโควิด-19 ได้ อีกทั้งยังสามารถป้องกันการบาดเจ็บที่ศีรษะจากอุบัติเหตุอีกด้วย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 3 - 9 สิงหาคม 2561 พบการกระทำผิด จำนวน 648 คดี คิดเป็นเงินค่าปรับ 12.18 ล้านบาท
วันศุกร์ที่ 10 สิงหาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 3 - 9 สิงหาคม 2561 พบการกระทําผิด จํานวน 648 คดี คิดเป็นเงินค่าปรับ 12.18 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 3 - 9 สิงหาคม 2561) พบว่ามีการกระทําผิด จํานวน 648 คดี คิดเป็นเงินค่าปรับ 12.18 ล้านบาท โดยแยกเป็น - สุรา จํานวน 381 คดี คิดเป็นเงินค่าปรับ 3.88 ล้านบาท
- ยาสูบ จํานวน 146 คดี คิดเป็นเงินค่าปรับ 5.11 ล้านบาท
- ไพ่ จํานวน 25 คดี คิดเป็นเงินค่าปรับ 0.28 ล้านบาท
- น้ํามันและผลิตภัณฑ์น้ํามัน จํานวน 35 คดี คิดเป็นเงินค่าปรับ 0.90 ล้านบาท
- น้ําหอม จํานวน 1 คดี คิดเป็นเงินค่าปรับ 0.002 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.72 ล้านบาท
- สินค้าอื่น ๆ จํานวน 37 คดี รวมเป็นเงินค่าปรับ 1.30 ล้านบาท
โดยมีของกลางแยกเป็นน้ําสุรา จํานวน 3,393.140 ลิตร ยาสูบ จํานวน 5,875 ซอง ไพ่ จํานวน 2,645 สํารับ น้ํามันและผลิตภัณฑ์น้ํามัน จํานวน 22,719 ลิตร น้ําหอม 35 ขวด และรถจักรยานยนต์ จํานวน 27 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นรม.ส่งความปรารถนาดีแก่ทหารผ่านศึกและครอบครัว พร้อมยกย่องวีรกรรมเพื่อชาติบ้านเมือง ย้ำขอบคุณประชาชนและสังคมที่ร่วมดูแลผู้บาดเจ็บและพิการจากการปฏิบัติหน้าที่
วันเสาร์ที่ 3 กุมภาพันธ์ 2561
นรม.ส่งความปรารถนาดีแก่ทหารผ่านศึกและครอบครัว พร้อมยกย่องวีรกรรมเพื่อชาติบ้านเมือง ย้ําขอบคุณประชาชนและสังคมที่ร่วมดูแลผู้บาดเจ็บและพิการจากการปฏิบัติหน้าที่
นรม.ส่งความปรารถนาดีแก่ทหารผ่านศึกและครอบครัว พร้อมยกย่องวีรกรรมเพื่อชาติบ้านเมือง ย้ําขอบคุณประชาชนและสังคมที่ร่วมดูแลผู้บาดเจ็บและพิการจากการปฏิบัติหน้าที่
วันนี้ (3 กุมภาพันธ์ 2561) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี ส่งความปรารถนาดีไปยังทหารผ่านศึก ครอบครัวทหารผ่านศึก ทหารนอกประจําการ และกําลังพลที่ปฏิบัติหน้าที่ป้องกันประเทศชาติทุกคน เนื่องในวันทหารผ่านศึก ประจําปี 2561 โดยขอให้มีความสุข และมีสุขภาพพลานามัยแข็งแรง
“ทหารผ่านศึกทั้งหลายได้ร่วมกันปกป้องเอกราช และอธิปไตยของชาติมาด้วยความเสียสละ กล้าหาญ สามัคคี เพื่อให้ชาติบ้านเมืองของเราอยู่ได้จนถึงทุกวันนี้ นับเป็นวีรกรรมอันยิ่งใหญ่ที่สมควรได้รับการยกย่อง โดยขอให้ทุกคนร่วมแรงร่วมใจกันรักษาคุณงามความดี มีระเบียบวินัย เป็นแบบอย่างที่ดีแก่ผู้อื่น และยึดมั่นในสถาบันชาติ ศาสนา พระมหากษัตริย์ ด้วยความสมัครสมานสามัคคี เพื่อสร้างความเข้มแข็งให้กับประเทศไทยอย่างยั่งยืน”
ทั้งนี้ นายกรัฐมนตรีขอบคุณพี่น้องประชาชนทุกคนที่มีส่วนสนับสนุนองค์การสงเคราะห์ทหารผ่านศึก (อผศ.) เพื่อให้มีงบประมาณไปดูแลผู้บาดเจ็บและผู้พิการจากการปฏิบัติหน้าที่ พร้อมทั้งชื่นชมการทํางานของ อผศ. กําลังพลทุกนาย และหน่วยงานทุกหน่วย ที่ร่วมมือกันสร้างประโยชน์ให้แก่ทหารผ่านศึกตลอดมา
------------------------------------------------------
รัฐบาลไทย-ข่าวทำเนียบรัฐบาล-"จะนะ" เมืองอุตสาหกรรมก้าวหน้าแห่งอนาคต
วันพุธที่ 29 มกราคม 2563
"จะนะ" เมืองอุตสาหกรรมก้าวหน้าแห่งอนาคต
วันพุธที่ 29 มกราคม 2563
Your browser does not support the audio element.
ต่อจากนี้ไปขอเชิญ รับฟังไทยคู่ฟ้า ครับ
ครม. อนุมัติแผนเร่งด่วนการลงทุนในเขตพัฒนาพิเศษเฉพาะกิจ อ.จะนะ จ.สงขลา ประกอบด้วย
ด้านผังเมือง ปรับปรุงผังการใช้ประโยชน์ในพื้นที่ 3 ตําบล ได้แก่ นาทับ ตลิ่งชัน และสะกอม ให้สามารถจัดตั้งโรงงานและประกอบอุตสาหกรรมบางประเภทได้ / ด้านโครงข่ายการขนส่งทางน้ํา พัฒนาท่าเรือน้ําลึกสงขลา / ด้านโครงข่ายการขนส่งทางบก เชื่อมทางหลวง ทางหลวงชนบท และถนนของท้องถิ่น และด้านพลังงาน จัดตั้งโรงไฟฟ้าเชื้อเพลิงจากก๊าซธรรมชาติ ชีวมวล แสงอาทิตย์ และลม เพื่อผลักดันให้พื้นที่ดังกล่าว
เป็นเมืองต้นแบบที่ 4 หรือเมืองอุตสาหกรรมก้าวหน้าแห่งอนาคต ตามนโยบายสามเหลี่ยมมั่นคง มั่งคั่ง ยั่งยืน ของรัฐบาล ช่วยให้เกิดการจ้างงานอย่างเต็มรูปแบบ และส่งเสริมการเติบโตทางเศรษฐกิจที่ต่อเนื่องและยั่งยืน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานเปิดโครงการและสัมมนา Agro-Industry 4.0 ยกระดับอุตสาหกรรมเกษตร 4.0
วันเสาร์ที่ 4 สิงหาคม 2561
รัฐมนตรีช่วยฯ สมชาย เป็นประธานเปิดโครงการและสัมมนา Agro-Industry 4.0 ยกระดับอุตสาหกรรมเกษตร 4.0
รัฐมนตรีช่วยฯ สมชาย เป็นประธานเปิดโครงการและสัมมนา Agro-Industry 4.0 ยกระดับอุตสาหกรรมเกษตร 4.0
วันนี้ (3 สิงหาคม 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดโครงการและการสัมมนา Agro-Industry 4.0 ยกระดับอุตสาหกรรมเกษตร 4.0 โดยมี นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วยนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ให้การต้อนรับ ณ ห้องเเซฟไฟร์ 204-205 อาคารอิมแพคฟอรั่ม อิมแพ็ค เมืองทองธานี
รัฐมนตรีช่วยฯ สมชายกล่าวว่า ปัจจุบันแนวโน้มความต้องการบริโภคทางการเกษตรเพิ่มมากขึ้น ดังนั้น การทําเกษตรในอนาคตจําเป็นต้องนําเอาเทคโนโลยีมาใช้ในภาคการเกษตร เพื่อช่วยเพิ่มมูลค่าให้กับผลผลิตทางการเกษตร สําหรับอุตสาหกรรมเกษตรแปรรูปของไทยที่มีแนวโน้มการเติบโตของภาคอุตสาหกรรมอย่างต่อเนื่อง ซึ่งสอดคล้องกับสถานการณ์เศรษฐกิจการเกษตรที่สามารถขยายตัวได้ร้อยละ 3.8 รัฐบาลได้กําหนดนโยบายและแนวทางการพัฒนาอุตสาหกรรมเกษตรแปรรูปในหลายด้าน เช่น การตลาดนําการผลิต การลดต้นทุนการผลิต การใช้เทคโนโลยีและนวัตกรรมรวมถึงการน้อมนําหลักการทรงงานและเกษตรทฤษฎีใหม่ มาใช้ในการพัฒนาด้านกระบวนการทางการเกษตรที่สําคัญต่างๆ รวมถึงการพัฒนาเกษตรกรสู่การเป็น Smart Farmer เพื่อเพิ่มศักยภาพให้กับภาคการเกษตรให้มีขีดความสามารถเพื่อเตรียมความพร้อมการแข่งขันในยุคอุตสาหกรรม 4.0
โครงการ Agro-Industry 4.0 ยกระดับอุตสาหกรรมเกษตร 4.0 จัดโดย กรมส่งเสริมอุตสาหกรรม เป็นการจัดสัมมนาถ่ายทอดองค์ความรู้จากผู้เชี่ยวชาญ และ SMEs ที่ประสบความสําเร็จในธุรกิจต่างๆ ให้คําปรึกษาเชิงลึก รวมไปถึงการจัดกิจกรรมเชื่อมโยงธุรกิจ หรือยกระดับเทคโนโลยีและนวัตกรรม โดยใช้ระบบอัตโนมัติหรือดิจิทัล โดยมีเป้าหมายเพื่อพัฒนากลุ่มผู้ประกอบการ SMEs ในอุตสาหกรรมเกษตรแปรรูปและอุตสาหกรรมที่เกี่ยวข้อง ต่อยอดซัพพลายเชน และมุ่งเน้นถ่ายทอดองค์ความรู้เพิ่มผลผลิตเชิงบูรณาการ โดยคาดหวังจากจบโครงการจะสามารถสร้างมูลค่าเะมทางเศรษฐกิจให้กับผู้ประกอบการภาคการเกษตรได้มากกว่า 400 ล้านบาท
รัฐบาลไทย-ข่าวทำเนียบรัฐบาล-ก.เกษตรฯ นำสุดยอดลิ้นจี่แห่งขุนเขาเมืองเหนือสู่ตลาดออนไลน์ สู้โควิดเปลี่ยนชีวิตเกษตรกร!!
วันจันทร์ที่ 8 มิถุนายน 2563
ก.เกษตรฯ นําสุดยอดลิ้นจี่แห่งขุนเขาเมืองเหนือสู่ตลาดออนไลน์ สู้โควิดเปลี่ยนชีวิตเกษตรกร!!
ก.เกษตรฯนําสุดยอดลิ้นจี่แห่งขุนเขาเมืองเหนือสู่ตลาดออนไลน์
สู้โควิดเปลี่ยนชีวิตเกษตรกร!!
เมื่อวันจันทร์ที่ 8 มิถุนายน 2563 นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ได้มาเป็นประธานในพิธี Kick Off โครงการรณรงค์การบริโภคลิ้นจี่คุณภาพจังหวัดเชียงใหม่เพื่อกระจายผลผลิตลิ้นจี่คุณภาพออกนอกพื้นที่และเป็นการช่วยเหลือเกษตรกรที่ได้รับผลกระทบจากสถานการณ์โรคไวรัสโควิด-19 ณ สวนลิ้นจี่จักรพรรดินายวุฒิไกร ทะสุใจ ต.แม่สูน อ.ฝาง จ.เชียงใหม่ โดยมีนายชาตรี บุญนาครองอธิบดีกรมส่งเสริมการเกษตร นายวิรุฬ พรรณเทวี รองผู้ว่าราชการจังหวัดเชียงใหม่ นายสมเจตน์ วายุภาพผู้จัดการฝ่ายไปรษณีย์เขต 5 นางเขมวรรณ ดวงจันทร์ เกษตรจังหวัดเชียงใหม่ และหน่วยงานราชการในพื้นที่รวมทั้ง เกษตรกรร่วมให้การต้อนรับ
ลิ้นจี่เป็นไม้ผลที่มีความสําคัญทางเศรษฐกิจชนิดหนึ่งของประเทศไทยมีพื้นที่การผลิตประมาณ 62,225 ไร่ ส่วนใหญ่อยู่ทางภาคเหนือตอนบนได้แก่ เชียงใหม่ พะเยา น่าน และเชียงราย ซึ่งปลูกมากที่สุดคือ จังหวัดเชียงใหม่ มีพื้นที่ปลูกกว่า 45,094ไร่และในปี 2563 ให้ผลผลิตจํานวน 20329 ตัน ซึ่งมีแหล่งผลิตที่สําคัญได้แก่อําเภอฝาง อําเภอแม่อาย อําเภอไชยปราการ อําเภอแม่แตง อําเภอแม่ริม และอําเภอเมืองเชียงใหม่ พันธุ์ที่ปลูกมากที่สุดได้แก่ พันธุ์จักรพรรดิคิดเป็นร้อยละ 70 และพันธุ์ฮงฮวยคิดเป็นร้อยละ 30 ผลผลิตออกสู่ตลาดช่วงเดือนพฤษภาคมถึงเดือนกรกฎาคม และออกมากที่สุดในเดือนมิถุนายน ส่วนการตลาดนั้น ส่วนใหญ่จําหน่ายให้แก่ผู้รับซื้อภายในประเทศ ส่งโรงงานแปรรูปและตลาดภายในประเทศ ซึ่งภาวะปัจจุบันกลุ่มเกษตรกรผู้ปลูกลิ้นจี่ได้รับผลกระทบจากสถานการณ์การระบาดของโรคติดเชื้อไวรัสโควิด-19 ส่งผลให้เกษตรกรไม่สามารถจําหน่ายผลผลิตลิ้นจี่ได้ในช่วงที่ผลผลิตออกมาเป็นจํานวนมาก
กรมส่งเสริมการเกษตรโดยสํานักงานเกษตรจังหวัดเชียงใหม่ขับเคลื่อนนโยบายกระทรวงเกษตรและสหกรณ์ใช้ตลาดนําการผลิตร่วมบูรณาการกับหน่วยงานที่เกี่ยวข้องได้แก่บริษัทไปรษณีย์ไทยจํากัด ธนาคารเพื่อการเกษตรและสหกรณ์การเกษตร ห้างสรรพสินค้าเซ็นทรัลแอร์พอร์ตพลาซ่า ห้างบิ๊กซี ร่วมกันกระจายผลผลิตของเกษตรกรเพื่อเป็นการบรรเทาความเดือดร้อนของเกษตรกรผู้ผลิตเพิ่มช่องทางกระจายผลผลิตดังกล่าว โดยเฉพาะลิ้นจี่พันธุ์จักรพรรดิที่มีแหล่งผลิตในจังหวัดเชียงใหม่เท่านั้นจึงได้จัดโครงการประชาสัมพันธ์รณรงค์การบริโภคลิ้นจี่คุณภาพจังหวัดเชียงใหม่โดยผ่านช่องทางตลาดออนไลน์บริษัทไปรษณีย์ไทยจํากัด ซึ่งจะทําให้เกษตรกรสามารถนําลิ้นจี่แปลงใหญ่คุณภาพดีออกสู่ตลาดและส่งตรงถึงผู้บริโภค ซึ่งนอกจากจะทําให้ผู้บริโภคได้ลิ้มรสลิ้นจี่คุณภาพดีหนึ่งเดียวในประเทศแล้วยังจะเป็นการช่วยเหลือเกษตรกรให้สามารถผ่านพ้นการระบาดของโรคไวรัสโควิด-19และทําให้เกษตรกรมีคุณภาพชีวิตที่ดีขึ้นอีกทั้งยังสร้างขวัญและกําลังใจแก่เกษตรกรต่อไปอย่างมั่นคง มั่งคั่ง และยั่งยืน
รัฐบาลไทย-ข่าวทำเนียบรัฐบาล-สธ. เพิ่มการผลิตแพทย์ประจำบ้าน สาขาอายุรกรรม-ศัลยกรรม รอบพิเศษ
วันศุกร์ที่ 22 กุมภาพันธ์ 2562
สธ. เพิ่มการผลิตแพทย์ประจําบ้าน สาขาอายุรกรรม-ศัลยกรรม รอบพิเศษ
กระทรวงสาธารณสุข เปิดรับทุนแพทย์ประจําบ้าน รอบพิเศษ สาขาอายุรกรรมและศัลยกรรม ให้เพียงพอต่อการให้บริการประชาชน เผยต้องการเพิ่มสาขาละเกือบ 500 คน
กระทรวงสาธารณสุข เปิดรับทุนแพทย์ประจําบ้าน รอบพิเศษ สาขาอายุรกรรมและศัลยกรรม ให้เพียงพอต่อการให้บริการประชาชน เผยต้องการเพิ่มสาขาละเกือบ 500 คน
วันนี้ (22 กุมภาพันธ์ 2562) ที่ กระทรวงสาธารณสุข จังหวัดนนทบุรี นายแพทย์สุขุม กาญจนพิมายปลัดกระทรวงสาธารณสุข เปิดการประชุมเชิงปฏิบัติการ “การให้ทุนแพทย์ประจําบ้านในสังกัดสํานักงานปลัดกระทรวงสาธารณสุข” เพื่อสร้างความรู้ความเข้าใจหลักเกณฑ์และกระบวนการรับสมัคร ให้แพทย์เพิ่มพูนทักษะ (Intern) และแพทย์ใช้ทุนจากโรงพยาบาลชุมชน 77 จังหวัด รวม 154 คน พร้อมมอบนโยบายว่า ปัจจุบันประชาชนเข้าถึงบริการสุขภาพเพิ่มมากขึ้น รวมถึงการก้าวเข้าสู่สังคมผู้สูงอายุ เจ็บป่วยด้วยโรคไม่ติดต่อเรื้อรัง และโรคอุบัติใหม่ จึงมีความต้องการแพทย์ผู้เชี่ยวชาญมากขึ้น ซึ่งกระทรวงสาธารณสุขได้ร่วมกับราชวิทยาลัยผลิตแพทย์ประจําบ้านให้เป็นแพทย์ผู้เชี่ยวชาญเพื่อรองรับการเจ็บป่วยของประชาชน
นายแพทย์สุขุม กล่าวต่อว่า ในแต่ละปีกระทรวงสาธารณสุขจะจัดสรรแพทย์ประจําบ้านตามความต้องการของโรงพยาบาลในสังกัดทั่วประเทศ โดยเฉพาะสาขาอายุรกรรม และศัลยกรรม ซึ่งเป็นสาขาที่มีความต้องการเป็นอย่างมากในโรงพยาบาลศูนย์ โรงพยาบาลทั่วไป รวมถึงโรงพยาบาลชุมชน จึงได้จัดสรรทุนรอบพิเศษแก่แพทย์ประจําบ้านในสาขาที่มีความต้องการ เพื่อพัฒนาบุคลากรในสายงานแพทย์ให้มีความก้าวหน้ารวมถึงให้เพียงพอต่อการเข้าถึงบริการสุขภาพของประชาชนทั่วประเทศโดยเฉพาะในชนบท จากข้อมูลจัดสรรทุนแพทย์ประจําบ้านประจําปี 2562 ว่า ขณะนี้ทั่วประเทศมีแพทย์สาขาอายุรกรรม อยู่จํานวน 1,003 คน ต้องการผลิตเพิ่ม จํานวน 483 คน สาขาศัลยกรรมมีจํานวน 753 คน ต้องการเพิ่มอีก 425 คน คาดว่าภายใน 3 ปี จํานวนแพทย์ 2 สาขานี้จะเพียงพอต่อการให้บริการประชาชน
“การจัดสรรทุนในรอบนี้เป็นรอบพิเศษ จะคัดเลือกแพทย์ในแต่ละเขตสุขภาพเข้าเรียนในศูนย์แพทยศาสตร์ศึกษาในสังกัดกระทรวงสาธารณสุขในแต่ละเขตสุขภาพ เมื่อเรียนจบก็เข้าทํางานในโรงพยาบาลในเขตสุขภาพนั้นๆ ซึ่งโครงการนี้จะช่วยแก้ปัญหาความขาดแคลนและกระจายแพทย์” นายแพทย์สุขุมกล่าว
******************************22 กุมภาพันธ์ 2562
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ซ่อม สร้าง ฟื้นฟู ทำทันที ช่วยเหลือผู้ประสบอุทกภัยหลังน้ำลดในอำเภอเขมราฐ จังหวัดอุบลราชธานี
วันเสาร์ที่ 5 ตุลาคม 2562
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในอําเภอเขมราฐ จังหวัดอุบลราชธานี
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในอําเภอเขมราฐ จังหวัดอุบลราชธานี
จังหวัดอุบลราชธานี : วันนี้ (5 ตุลาคม 2562) นายเอกภัทร วังสุวรรณ ผู้ตรวจราชการกระทรวงอุตสาหกรรม ลงพื้นที่อําเภอเขมราฐ จังหวัดอุบลราชธานี พร้อมเจ้าหน้าที่กระทรวงอุตสาหกรรมพร้อมหน่วยงานพันธมิตร อาทิ บริษัท ปตท. จํากัด (มหาชน) บริษัท ซีพีแรม จํากัด วิทยาลัยเทคนิคเขมราฐ หน่วยงานภาครัฐและภาคเอกชนในพื้นที่ ทํากิจกรรมคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดอุบลราชธานี โดยมีนายรังสรร บุญสะอาด อุตสาหกรรมจังหวัดอุบลราชธานี ข้าราชการ และเจ้าหน้าที่ร่วมกิจกรรม ณ อําเภอเขมราฐ จังหวัดอุบลราชธานี
โดยกิจกรรมในวันนี้มีบริการตรวจเช็คสภาพรถและเปลี่ยนถ่ายน้ํามันเครื่องทั้งรถยนต์ รถจักรยานยนต์ บริการตรวจเช็คและซ่อมอุปกรณ์เครื่องใช้ไฟฟ้ารวมทั้งบริการอาหารและเครื่องดื่มฟรีตลอดการจัดงาน
‪#กระทรวงอุตสาหกรรม #ทําทันทีซ่อมสร้างฟื้นฟูผู้ประสบอุทกภัย4จังหวัดภาคอีสาน‬
รัฐบาลไทย-ข่าวทำเนียบรัฐบาล-นายกรัฐมนตรี วางพานพุ่มถวายราชสักการะพระบรมราชานุสาวรีย์ พระบาทสมเด็จพระปกเกล้าเจ้าอยู่หัว
วันจันทร์ที่ 10 ธันวาคม 2561
นายกรัฐมนตรี วางพานพุ่มถวายราชสักการะพระบรมราชานุสาวรีย์ พระบาทสมเด็จพระปกเกล้าเจ้าอยู่หัว
นายกรัฐมนตรีวางพานพุ่มถวายราชสักการะพระบรมราชานุสาวรีย์ พระบาทสมเด็จพระปกเกล้าเจ้าอยู่หัว
วันนี้ (10 ธันวาคม 2561) เวลา 16.30 น. ณ พระบรมราชานุสาวรีย์ หน้าอาคารรัฐสภา เขตดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี วางพานพุ่มถวายราชสักการะพระบรมราชานุสาวรีย์ พระบาทสมเด็จพระปกเกล้าเจ้าอยู่หัวในนามนายกรัฐมนตรี และคณะรัฐมนตรี จํานวน 2 พาน เนื่องในวันรัฐธรรมนูญ 10 ธันวาคมของทุกปี เพื่อระลึกถึงโอกาสที่พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ พระราชทานรัฐธรรมนูญแห่งราชอาณาจักรสยาม พุทธศักราช 2475 เป็นรัฐธรรมนูญถาวรฉบับแรกของประเทศไทย
จากนั้น นายกรัฐมนตรี พร้อมคณะรัฐมนตรี เฝ้าฯ รับเสด็จฯ สมเด็จพระเจ้าอยู่หัว ในโอกาสเสด็จฯ ทรงวางพานพุ่มเนื่องในโอกาสวันที่ระลึกพระบาทสมเด็จพระปกเกล้าเจ้าอยู่หัว
ทั้งนี้ ตลอดทั้งวัน ตัวแทนหน่วยงานราชการ พรรคการเมือง นักเรียน นักศึกษา ต่างทยอยเดินทางมาวางพานพุ่ม ถวายราชสักการะพระบรมราชานุสาวรีย์ พระบาทสมเด็จพระปกเกล้าเจ้าอยู่หัว ณ พระบรมราชานุสาวรีย์
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ พอใจการปราบปรามทัวร์ศูนย์เหรียญ กำชับเจ้าหน้าที่ตรงไปตรงมา ยึดประโยชน์ชาติ ไม่เลือกปฏิบัติ
วันเสาร์ที่ 7 ตุลาคม 2560
นายกฯ พอใจการปราบปรามทัวร์ศูนย์เหรียญ กําชับเจ้าหน้าที่ตรงไปตรงมา ยึดประโยชน์ชาติ ไม่เลือกปฏิบัติ
นายกรัฐมนตรี พอใจการปราบปรามทัวร์ศูนย์เหรียญ กําชับเจ้าหน้าที่ตรงไปตรงมา ยึดประโยชน์ชาติ ไม่เลือกปฏิบัติ พร้อมยืนยันเดินหน้าพัฒนาคุณภาพการให้บริการท่องเที่ยวในประเทศควบคู่กัน
วันนี้ (7ต.ค.60) พลเอก ประยุทธ์ จันทร์โอชา นายกรัฐมนตรี ได้รับทราบรายงานการปราบปรามทัวร์ศูนย์เหรียญ ซึ่งเป็นนโยบายสําคัญของรัฐบาล โดยพอใจภาพรวมการทํางานของทุกหน่วยงานที่เกี่ยวข้อง โดยเฉพาะการดําเนินคดีกับกลุ่มบริษัทและห้างร้านที่มีพฤติการณ์เกี่ยวพันกับทัวร์ศูนย์เหรียญ 29 แห่ง ในความผิดตาม พ.ร.บ.ธุรกิจนําเที่ยวและมัคคุเทศก์ พ.ศ.2551 และ พ.ร.บ.แข่งขันทางการค้า พ.ศ.2542
“นายกฯ กําชับให้เจ้าหน้าที่ดําเนินการอย่างตรงไปตรงมาตามพยานหลักฐานที่ปรากฏ โดยยึดผลประโยชน์ของชาติเป็นที่ตั้ง เพื่อลดการผูกขาดและการทําลายภาพลักษณ์ที่ดีด้านการท่องเที่ยวและเศรษฐกิจของไทย ส่วนจะมีความผิดอื่น ๆ เช่น หลีกเลี่ยงภาษี อีกด้วยหรือไม่ ขอเวลาให้เจ้าหน้าที่ได้ตรวจสอบและทํางานอย่างต่อเนื่องก่อน พร้อมกับแสดงความเชื่อมั่นว่าทุกคนทํางานโดยไม่เลือกปฏิบัติ ไม่ได้อิงอยู่กับกลุ่มบุคคลใดบุคคลหนึ่ง และจะขยายผลไปยังผู้ที่มีพฤติการณ์เข้าข่ายทัวร์ศูนย์เหรียญต่อไปในอนาคต”
อย่างไรก็ตาม นอกจากการปราบปรามการกระทําความผิดทัวร์ศูนย์เหรียญอย่างจริงจังแล้ว รัฐบาลยังได้นําข้อมูลข้อร้องเรียนจากนักท่องเที่ยวโดยเฉพาะนักท่องเที่ยวชาวจีนที่เข้ามาท่องเที่ยวในประเทศไทยเป็นจํานวนมาก ซึ่งได้แจ้งข้อมูลผ่านหน่วยงานของจีนที่ทํางานร่วมกับทางการไทยไปปรับปรุงแก้ไขให้ดีขึ้นด้วย เช่น การบริการที่ไม่ได้มาตรฐานตามที่ตกลงกันไว้ การขอคืนสินค้าหรือบังคับให้ซื้อสินค้าและบริการ เป็นต้น
ทั้งนี้ การท่องเที่ยวจีนประจําประเทศไทย (CNTO) ได้ยกโมเดลของไทยที่บังคับใช้กฎหมายกับกลุ่มธุรกิจทัวร์ที่ไม่ได้มาตรฐานอย่างจริงจังเป็นต้นแบบให้แก่ประเทศอื่น ๆ ขณะเดียวกันก็ให้ความร่วมมือในการตรวจสอบคุณภาพของบริษัททัวร์ในจีนด้วยเช่นกัน นอกจากนี้ องค์การท่องเที่ยวโลกแห่งสหประชาชาติ (UNWTO) ระบุด้วยว่า ระหว่างปี 2558 – 2559 มีนักท่องเที่ยวเดินทางเข้ามาในไทยเพิ่มขึ้น 2.7 ล้านคน และไทยมีรายได้จากนักท่องเที่ยวเพิ่มขึ้น 5 ล้านดอลลาร์สหรัฐฯ เป็นอันดับที่ 3 รองจากสหรัฐฯ และสเปน ซึ่งเกิดขึ้นหลังจากที่รัฐบาลเอาจริงเอาจังกับการปราบปรามทัวร์เหรียญ
-----------------------
สํานักโฆษก
รัฐบาลไทย-ข่าวทำเนียบรัฐบาล-กรุงไทยยกระดับคุมเข้มการแพร่ระบาดโควิด-19 หยุดให้บริการแลกเปลี่ยนเงินตราต่างประเทศ
วันพุธที่ 11 มีนาคม 2563
กรุงไทยยกระดับคุมเข้มการแพร่ระบาดโควิด-19 หยุดให้บริการแลกเปลี่ยนเงินตราต่างประเทศ
ธนาคารกรุงไทย ยกระดับการเฝ้าระวังและป้องกันการระบาดของโรคติดเชื้อไวรัสโคโรนา 2019 (COVID-19) ตามมาตรการกระทรวงสาธารณสุขอย่างเข้มงวด โดยเฉพาะความปลอดภัยของลูกค้าและประชาชน ตลอดจนลดความเสี่ยงการปฏิบัติงานของพนักงาน
ธนาคารกรุงไทย ยกระดับการเฝ้าระวังและป้องกันการระบาดของโรคติดเชื้อไวรัสโคโรนา 2019 (COVID-19) ตามมาตรการกระทรวงสาธารณสุขอย่างเข้มงวด โดยเฉพาะความปลอดภัยของลูกค้าและประชาชน ตลอดจนลดความเสี่ยงการปฏิบัติงานของพนักงาน
ธนาคารกรุงไทยจึงได้ประกาศหยุดการให้บริการแลกเปลี่ยนเงินตราต่างประเทศที่สาขา และปิดสํานักงานแลกเปลี่ยนเงินตราต่างประเทศ (FX Booth) ทั่วประเทศ จํานวน 53 แห่ง ตั้งแต่เวลา 14.00 น. ของวันพุธที่ 11 มีนาคม 2563 เป็นต้นไป จนกว่าสถานการณ์การแพร่ระบาดของไวรัสโคโรนาจะเปลี่ยนแปลงไปในทางที่ดีขึ้นอย่างมีนัยสําคัญ โดยลูกค้ายังคงสามารถใช้บริการแลกเปลี่ยนเงินตราต่างประเทศด้วยบัตรกรุงไทยทราเวลการ์ด ผ่านแอปพลิเคชัน Krungthai NEXT ได้ตามปกติ ทั้งนี้ ธนาคารได้แจ้งให้หน่วยงานที่เกี่ยวข้องทราบแล้ว
สําหรับพนักงานที่ปฎิบัติงานด้านแลกเปลี่ยนเงินตราต่างประเทศ ธนาคารให้หยุดงานและอยู่ในที่พักเป็นระยะเวลา 14 วัน (Self-quarantine at home) ตามแนวทางปฏิบัติของกรมควบคุมโรค กระทรวงสาธารณสุข ทั้งนี้ในปัจจุบัน ธนาคารยังไม่พบพนักงานติดเชื้อ COVID-19 และยังคงเฝ้าระวังและปฏิบัติตามแนวทางของกระทรวงสาธารณสุขอย่างเข้มข้นและใกล้ชิดต่อไป
ฝ่ายกลยุทธ์การตลาด
โทร.0-2208-4174-7